b'\n_START_ARTICLE_\nSkrivnostni otok\n_START_SECTION_\nPrva sezona (2004-05)\n_START_PARAGRAPH_\nLetalsko strmoglavljenje privede nekaj deset ljudi na navidezno neobljuden otok nekje v Polineziji. Kmalu izgubijo upanje, da bi bili rese\xc5\xa1ni in se po\xc4\x8dasi privajajo na novo \xc5\xbeivljenje izven civilizacije. Pri tem pa na njih preti mnogo nevarnosti in skrivnosti, na primer severni medvedi, nevidno bitje ter Drugi - skrivnostni prebivalci otoka z nejasnimi, domnevno zlimi nameni. Ob vsem tem pa se morajo spopasti \xc5\xa1e z re\xc5\xa1evanjem lastnih problemov in medosebnih nesoglasij.\n_START_SECTION_\nDruga sezona (2005-06)\n_START_PARAGRAPH_\nVe\xc4\x8dina zgodbe, ki se nadaljuje 45 dni po nesre\xc4\x8di, se osredoto\xc4\x8da na vse ve\xc4\x8dji razkorak med pre\xc5\xbeivelimi in Drugimi. V nekaterih epizodah je osrednja nit razkol med vero in znanostjo. Nekatere skrivnosti se razjasnijo, a se porodijo nova vpra\xc5\xa1anja. Predstavljeni so novi liki, vklju\xc4\x8dujo\xc4\x8d pre\xc5\xbeivele iz repa letala in druge prebivalce otoka. \xc5\xa0e ve\xc4\x8d oto\xc5\xa1kih mitologij in preteklosti likov se razkrije. Razi\xc5\xa1\xc4\x8dejo loputo in razkrijeta se obstoj Dharme Initative in njenega dobrotnika fundacije Hanso. Ko se za\xc4\x8dne odstirati resnica o skrivnostnih Drugih, eden od pre\xc5\xbeivelih izda ostale, razkrije pa se tudi vzrok strmoglavljenja letala.\n_START_SECTION_\nTretja sezona (2006-07)\n_START_PARAGRAPH_\nZgodba se nadaljuje 67 dni po nesre\xc4\x8di. Predstavljeni so novi pre\xc5\xbeiveli in Drugi, pre\xc5\xbeiveli pa se pou\xc4\x8dijo o Drugih in njihovi preteklosti na skrivnostnem otoku. Eden izmed Drugih in nov prebivalec otoka se pridru\xc5\xbeita pre\xc5\xbeivelim, en pre\xc5\xbeiveli pa zapusti Druge. Vojna med Drugimi in pre\xc5\xbeivelimi pride do vreli\xc5\xa1\xc4\x8da in pre\xc5\xbeiveli nave\xc5\xbeejo stik z re\xc5\xa1evalno ekipo.\n_START_SECTION_\n\xc4\x8cetrta sezona (2008)\n_START_PARAGRAPH_\nSezona se osredoto\xc4\x8di na pre\xc5\xbeivele, ki se ukvarjajo s prihodom ljudi z ladje Kahana, ki pride na otok, in pobegom Oceanicovih 6.\n_START_SECTION_\nPeta sezona (2009)\n_START_PARAGRAPH_\nPeta sezona vsebuje 17 epizod.\n_START_SECTION_\n\xc5\xa0esta sezona (2010)\n_START_PARAGRAPH_\n\xc5\xa0esta sezona vsebuje 18 epizod.\n_START_SECTION_\nZgradba epizod\n_START_PARAGRAPH_\nVsaka epizoda se za\xc4\x8dne neposredno, brez najavne \xc5\xa1pice. Ve\xc4\x8dinoma sledi kratek pregled dogodkov iz prej\xc5\xa1njih nadaljevanj. Po nekaj minutah zaslon po\xc4\x8drni, pojavi se zamegljen napis LOST, ki se pribli\xc5\xbeuje kameri in kon\xc4\x8dno izgine z zaslona; hkrati lahko sli\xc5\xa1imo neharmoni\xc4\x8den zvok, ki prihaja od vsepovsod. _NEWLINE_Posamezno epizodo lahko ve\xc4\x8dkrat prekine retrospektivno dogajanje posameznega lika v njegovi preteklosti, kar velikokrat pojasnjuje nadaljnje dogajanje na otoku, lahko pa prikazuje tudi, kako so se prepletle usode brodolomcev, preden so se sploh spoznali._NEWLINE_Epizode se kon\xc4\x8dajo bodisi z nenadnim preobratom in zapletom v zadnjih sekundah, bodisi z umirjeno sceno in glasbo ter s prikazovanjem ljudi na otoku. V vsakem primeru sledi \xc5\xa1e en napis LOST, le da se ta pojavi nenadno, obstane pa le pribli\xc5\xbeno dve sekundi, preden se epizoda kon\xc4\x8da.'